དམངས་ཆེན་དང་རྒྱུན་ལས་ཨུ་ཡོན་ལྷན་ཚོགས་ཀྱིས་ཁྲིམས་འཛུགས་བྱ་བའི་ཁྲོད་དུ་གཙོ་ཕུང་གི་ནུས་བ་གང་ལེགས་འདོན་སྤེལ་བྱ་དགོས་ལ།ཁྲིམས་འཛུགས་ཀྱི་བྱ་བའི་ནང་རྐྱེན་སྔར་ལས་འཐུས་ཚང་དུ་གཏོང་བ་དང་།ཁྲིམས་འཛུགས་བྱ་བ་གཅིག་གྱུར་གྱི་མཐུན་སྦྱོར་བྱེད་པ་ཇེ་དྲག་ཏུ་གཏང་དགོས།ཚན་རིག་གི་སྒོ་ནས་ཁྲིམས་འཛུགས་དང་དམངས་གཙོ་ཁྲིམས་འཛུགས།ཁྲིམས་ལྟར་ཁྲིམས་འཛུགས་སོགས་ལ་གཏིང་ཟབ་ངང་སྐུལ་འདེད་བཏང་སྟེ།གཙོ་གནད་མངའ་ཁོངས་ཀྱི་ཁྲིམས་འཛུགས་ཇེ་དྲག་ཏུ་གཏང་དགོས།ཁྱད་ལྡན་གྱི་ཐོན་ལས་འཕེལ་རྒྱས་འགྲོ་བ་དང་མི་རིགས་ཆོས་ལུགས།སྐྱེ་ཁམས་ཀྱི་ཁུལ་འཛུགས་པ་སོགས་ཀྱི་ཕྱོགས་ནས་ཁྲིམས་འཛུགས་ཀྱི་བསམ་ཕྱོགས་གསར་བ་འཚོལ་ཞིབ་བྱ་དགོས་ལ།ཁྲིམས་འཛུགས་ཀྱི་དམིགས་སའི་རང་བཞིན་ངེས་པར་དུ་མཐོར་འདེགས་སུ་གཏང་དགོས།མཚོ་ནུབ་ཀྱི་ཁྱད་ཆོས་གསལ་བོར་མཚོན་དགོས་ལ།ལོའི་ཁྲིམས་འཛུགས་ཀྱི་འཆར་གཞིའི་གཟབ་ནན་སྒོས་རྩ་འཛུགས་བྱས་ནས་དོན་ཐོག་ཏུ་འཁྱོལ་བར་བྱ་དགོས།འཕང་འབྲས་ཀྱི་ཐོན་ལས་སྲུང་སྐྱོང་སྲོལ་ཡིགདངབོད་བརྒྱུད་ནང་བསྟན་ལས་དོན་གྱི་དོ་དམ་སྲོལ་ཡིགསྤྱི་ཚོགས་བདེ་འཇགས་གཅིག་བསྡུས་སྒོས་བདག་སྐྱོང་བྱེད་པའི་སྲོལ་ཡིགསོགས་ཁྲིམས་འཛུགས་ལས་གཞི་ལ་བརྟག་དཔྱད་ཞིབ་འཇུག་བྱས་པའི་དཔྱད་འབྲས་ཀྱི་ཟིན་འགོད་གྲོས་ཞིབ་བྱ་བ་འགོ་རྩོམ་དགོས།མཚོ་ནུབ་སོག་རིགས་བོད་རིགས་རང་སྐྱོང་ཁུལ་མི་དམངས་འཐུས་མི་ཚོགས་ཆེན་དང་རྒྱུན་ལས་ཨུ་ཡོན་ལྷན་ཚོགས་ཀྱི་ཁྲིམས་འཛུགས་གོ་རིམ་གཏན་འཁེལ་གྱིའཆར་ཟིནཐེངས་འདིའི་གྲོས་ཚོགས་ལ་སྤྲད་དེ་ཞིབ་བཤེར་གྲོས་ཞིབ་གྲོས་འཆམ་བྱུང་རྗེས།ཞིང་ཆེན་དམངས་ཆེན་རྒྱུན་ལས་ཨུ་ཡོན་ལྷན་ཚོགས་ལ་ཕུལ་ནས་ལག་བསྟར་ཆོག་མཆན་ཐོབ་པར་བྱ་དགོས།ཁྲིམས་འཛུགས་ཀྱི་བློ་འདྲི་ལམ་ལུགས་འཛུགས་སྐྲུན་བྱེད་པ་དང་།ཁྲིམས་འཛུགས་བློ་འདྲི་ཆེད་མཁས་པའི་ནུས་བ་འདོན་སྤེལ་གང་ལེགས་བྱ་དགོས།ཧུར་ཐག་གིས་ཁྲིམས་འཛུགས་ཚོད་དཔག་ལ་སྐུལ་འདེད་བཏང་སྟེ།ཁྲིམས་འཛུགས་ཀྱི་ཐུན་མོང་ངེས་འཛིན་རྒྱ་ཆེར་བསྡུ་དགོས།ནུས་ལྡན་དང་བཀོལ་སྤྱོད་ལྡན་པའི་ཁྲིམས་འཛུགས་དགོས་ལ།ཁྲིམས་འཛུགས་རེ་རེ་བཅའ་ཁྲིམས་ཀྱི་དགོངས་དོན་དང་མཐུན་པ་དང་།མཚོ་ནུབ་ཀྱི་དོན་དངོས་དང་མཐུན་པ།མི་དམངས་ཀྱི་བསམ་འདུན་མཚོན་པ།མི་དམངས་ཀྱི་རྒྱབ་སྐྱོར་གནང་བ་སོགས་བྱེད་དགོས།གྱོད་གཞིའི་ཐོ་འགོད་ཀྱི་ཞིབ་བཤེར་བྱ་བ་ནན་ཏན་གྱིས་ལེགས་པོར་བསྒྲུབ་པ་དང་།ཁྲིམས་མཐུན་རང་བཞིན་གྱི་ཞིབ་བཤེར་ཇེ་དྲག་ཏུ་བཏང་སྟེ།རྒྱལ་ཁབ་ཀྱི་ཁྲིམས་ལུགས་གཅིག་གྱུར་སྲུང་སྐྱོང་བྱ་དགོས།